Para outras páxinas con títulos homónimos véxase: Pedrafita.

**Pedrafita** é unha parroquia do concello lugués do Corgo. En 2011 segundo o IGE tiña 64 habitantes (32 homes e 32 mulleres). Dista dous quilómetros da capital do concello.

Situación
---------

As comunicacións realízanse principalmente pola estrada comarcal que vai dende a N-VI cara a Adai e por unha serie de camiños secundarios que unen Pedrafita coas poboacións veciñas. En canto ós usos do solo, conviven as praderías coa masa forestal (piñeiro, carballo, castiro...). Tamén se atopan con terreos dedicados a outros cultivos (millo, pataca, trigo, nabos...) xunto con pequenas hortas.

En canto á rede fluvial, o río principal é o Chamoso, xunto cunha pequena serie de regatos.

Poboación
---------

A poboación é maioritariamente maior, coma en todo o rural de Galicia. A actividade económica predominante é a gandería, que convive coa agricultura, esta última para o consumo familiar e alimentación do gando. Debido a súa proximidade a Lugo moita xente desprázase á capital da provincia para traballar, sobre todo a xente nova xa que non quere seguir coa actividade agrícola.

Patrimonio
----------

Pedrafita ten restos arqueolóxicos (tumbas antropomorfas) e con arquitectura relixiosa (a igrexa e a Capela das Virtudes). Tamén se atopa nesta poboación un pazo (pazo de Ulloa) e o seu antigo colexio (agora funciona como centro de reunión). A arquitectura civil é de casas de pedra que conviven con outras de nova construción (ladrillo).

Festas
------

En Pedrafita celébranse dúas festividades locais ó longo do ano: San Miguel, o 29 de setembro e a Ascención, en maio.

Galería de imaxes
-----------------

* Fito da vía romana XIXFito da vía romana XIX
* Igrexa parroquialIgrexa parroquial

Lugares e parroquias
--------------------

### Lugares de Pedrafita

| Lugares da parroquia de Pedrafita no concello do Corgo (Lugo) |  |
| --- | --- |
| Lamas | Pedrafita |

### Parroquias do Corgo

| Galicia | Provincia de Lugo | Parroquias do Corgo |  |
| --- | --- |
| Abragán (San Bartolomeu) | Adai (Santiago) | O Alto (Santalla) | Anseán (Santa Catarina) | Arxemil (San Pedro) | Bergazo (San Fiz) | Cabreiros (Santa Mariña) | Campelo (San Xulián) | Camposo (Santiago) | Castrillón (San Salvador) | Cela (San Xoán) | Cerceda (San Pedro) | Chamoso (San Cristovo) | O Corgo (San Xoán) | Escoureda (Santa María) | Farnadeiros (San Pedro) | Folgosa (San Martiño) | Fonteita (Santiago) | Franqueán (Santa María) | Gomeán (Santiago) | Lapío (San Miguel) | Laxosa (Santiago) | Maceda (San Pedro) | Marei (Santa María) | Paradela (San Fiz) | Pedrafita (San Miguel) | Piñeiro (Santa María) | Queizán (Santa María) | Quinte (Santalla) | Sabarei (Santa María Madanela) | San Bartolomeu de Chamoso (San Bartolomeu) | San Cosme de Manán (San Cosme) | Santa María de Manán (Santa María Madanela) | Santo André de Chamoso (Santo André) | Santo Estevo de Farnadeiros (Santo Estevo) | Santo Estevo de Folgosa (Santo Estevo) | Segovia (San Xoán) | Vilachá (San Xiao) |

Notas
-----

1. 1 2  Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo.

Véxase tamén
------------

### Outros artigos

* Lugares do Corgo

|  |  |
| --- | --- |
| Control de autoridades | 
* Wd: Q12397348
* código INE: 27014320000

 |